**APORTACIONS DE L’ASSOCIACIÓ CATALANA DE MUNICIPIS I COMARQUES A LA CONSULTA PÚBLICA PRÈVIA AL DESPLEGAMENT DE LA LLEI 18/2020, DE** **28 DE DESEMBRE, DE FACILITACIÓ DE L’ACTIVITAT ECONÒMICA**

Des de l’Associació Catalana de Municipis i Comarques considerem especialment important la Llei 18/2020, de 28 de desembre, de facilitació de l’activitat econòmica que és una llei que pot contribuir de forma important a la reactivació econòmica de Catalunya tant necessària a l’actual context POSTCOVID.

En aquest sentit, seria bo el desplegament de figures com l’Oficina de Gestió Empresarial (OGE) en diversos articles i disposicions de la Llei és ara, més que mai estratègic i, alhora, comportarà canvis a les diverses administracions en l’àmbit de suport a la promoció de l’activitat econòmica (canvis interns i també externs) a fi efecte de promoure el creixement empresarial a Catalunya i evitar la pèrdua d’oportunitats i d’inversions.

És evident que som en un context de canvi global i per això i aquesta llei obre les portes a nous models d’agents econòmics com són les empreses emergents (start-up), l’empresa derivada (spin-off) com a tipologies d’empresa que per les seves característiques poden liderar el creixement econòmic dels propers anys.

Tot i que som conscients que estem a la fase del procés participatiu, on encara no hi ha una proposta de text del nou reglament, des de **l’Associació Catalana de Municipis volem expressar que cal que aquesta normativa, quan es concreti articuladament, es faci un esforç important per donar-lo a conèixer al món local d’arreu del territori ja que l’impuls de mesures complementària que en facilitin la seva aplicació arreu, pot ser una bona eina per generar dinàmiques locals exitoses i bones pràctiques que caldrà difondre per generar desenvolupament econòmic que vetlli per l’equilibri territorial.**

Un dels punts clau d’aquest procés és promoure el desplegament tecnològic de tramitació unificada dels procediments que contribueixi a la simplificació administrativa com ara **l’Oficina de Gestió Empresarial (OGE) com a òrgan que impulsa la Finestreta Única Empresarial**.

Des de l’ACM considerem que el marc de desplegament d’aquesta llei suposa una gran oportunitat d’incrementar la consolidació d’instruments de col·laboració i de coordinació entre les administracions públiques de Catalunya en l’exercici de promoció, regulació, simplificació i control de l’activitat econòmica que és cabdal en aquests moments per a la reactivació econòmica. **En aquest sentit des de l’ACM proposem que, des del Govern de la Generalitat i concertadament amb els ens locals, es puguin promoure incentius, instruments econòmics i financers que generin dinamització econòmica i alhora obrin vies d’innovació per la transició cap a nous models de negoci, de més valor afegit, de més presència tecnològica per tal de mantenir el teixit productiu i incrementar l’ocupació arreu del territori.**

Per aquest motiu, considerem que per garantir una bona implementació de les APEUs és important que el reglament contemplin mecanismes formatius adreçat a tots els agents participants, tant siguin públics com privats, i s’orientin a promoure tant la formació conceptual com des de la perspectiva tècnica a fi que permetin assolir més fàcilment els consensos en l’elaboració dels plans d’actuacions, pressupostos, etc.

Per acabar volem anunciar que, quan disposem del text reglamentari de desplegament de la llei de les APEUs, vetllarem perquè el document sigui especialment observant de la salvaguarda de les competències municipals i que es prevegi el finançament oportú per fer viable el seu desplegament efectiu arreu del territori.